El Mercat Municipal L’Almara sorteja tres carros de compra valorats en 560 euros
2025-07-24

Fer les compres nadalenques en el Mercat Municipal L’Almara de Burjassot suposarà, per a la ciutadania, la possibilitat de guanyar un dels tres carros de compra valorats en 560 euros, que els comerciants del mercat celebraran Nadal amb la seua clientela. La campanya, impulsada per la regidoria de Comerç i Mercats que dirigeix Rosa Coca, juntament amb CEMEF i CODEMER, s’estendrà fins al divendres 20 de desembre, dia en què se celebrarà el sorteig dels carros, mentre que el seu lliurament als guanyadors i guanyadores tindrà lloc el dissabte 21 de desembre, a les 12 h.

Participar en el suculent Sorteig de Nadal de L’Almara és tan senzill com comprar en les diferents parades del mercat i, a continuació, depositar els tiquets que entreguen els comerciants en l’urna que s’ha habilitat en el mercat. I confiar en la sort. Els agraciats i agraciades podran gastar el seu premi, fins al 6 de gener, en les diferents parades del mercat, amb un màxim de 40 euros per parada.